Diari Oficial de la Generalitat Valenciana


Sumari del DOGV 8636, del 17-09-2019 (2019/8385)

Notificació de la sentència dictada en el procediment ordinari número 913/2018.
-------------------------------------------------------------------------------

### Dades del document

Número de DOGV
:   8636

Data del DOGV
:   17-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8385


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 913/2018. [2019/8385]  
En aquest procediment ordinari seguit a instàncies de Comunitat de Propietaris Apartamentos La Concha, número 48 contra Viviendas Adaptadas, SL, s'ha dictat la sentència que literalment és com segueix:  
  
«Sentència número 98/2019  
Jutge que la dicta: Elisa Martí Vilache.  
Lloc: Castelló de la Plana  
Data: 5 de juny de 2019  
Part demandant: Comunitat de Propietaris Apartamentos La Concha, número 48.  
Advocat: Ignacio Colomina Bayon-Campomanes.  
Procuradora: Raquel Navarro Faidella.  
Part demandada: Viviendas Adaptadas, SL.  
Objecte del judici: Propietat horitzontal. Obres inconsentides.  
Castelló de la Plana, 5 de juny de 2019  
Elisa Martí Vilache, magistrada jutgessa titular del Jutjat de Primera Instància número 3 de Castelló de la Plana, he vist aquestes actuacions de procediment ordinari número 913/2018, seguides davant d'aquest jutjat a instàncies de Comunitat de Propietaris Apartamentos La Concha, número 48, d'Orpesa, representat per la procuradora senyora Navarro Faidella, i defensat pel lletrat el senyor Colomina Bayón-Campomanes, contra Viviendas Adaptadas, SL, en situació de rebel·lia processal, exercint una acció contradictòria de drets reals i condemnatòria a rectificar el Registre de la Propietat.  
Dispositiva  
Estime íntegrament la demanda interposada per la procuradora la senyora Navarro Faidella, en nom i representació de Comunitat de Propietaris Apartamentos La Concha, número 48, d'Orpesa, contra Viviendas Adaptadas, SL, en situació de rebel·lia processal, i en conseqüència,  
Primer. Es declara que el dret real que la demandada s'ha atribuït en virtut d'escriptura pública de 23 de juny de 2014, referit a la facultat de delimitar l'espai de terrassa dels sis habitatges resultants del canvi de destinació del local número 2, així com el seu dret d'ús en exclusiva i a la fixació d'una porta o rastell, és contradictori amb el dret real anterior en el temps, corresponent a tots els comuners, a utilitzar els espais comuns i a tindre dret de pas sobre aquests, reflectit en la regla segona dels estatuts comunitaris.  
  
Segon. Es declara la procedència de practicar rectificació registral referida a la finca registral número 9223, inscripció onzena, suprimint totalment la norma o regla u del règim jurídic.  
  
Tercer. Es declara la procedència de practicar la rectificació d'inscripcions registrals referides a les finques 42923, 42922, 42217, 42468, 42363 i 42455, en l'apartat que fa referència a la delimitació amb gespa artificial d'una zona adjacent a l'habitatge de trenta-dos metres huitanta-set centímetres quadrats d'ús exclusiu de cada habitatge, estant la resta destinada a ús exclusiu de pas dels nous elements construïts.  
  
  
Quart. Es condemna la part demandada a sotmetre's per les anteriors declaracions, tot això amb condemna expressa a costes a la part demandada.  
Expediu un testimoniatge d'aquesta sentència perquè s'unisca a les actuacions i deseu-ne l'original al llibre de sentències d'aquest jutjat.  
Contra aquesta sentència es pot interposar un recurs d'apel·lació davant l'Audiència Provincial de Castelló, que s'interposarà en el termini de vint dies des de la notificació d'aquesta sentència, sent-ne un requisit indispensable per a admetre'l a tràmit que s'acredite haver consignat en l'entitat de crèdit i en el compte de dipòsits i consignacions obert a nom d'aquest jutjat un dipòsit per l'import de 50 euros.  
Aquesta és la meua sentència, que pronuncie, mane i signe.»  
  
I atés que el demandat, Viviendas Adaptadas, SL, es troba en parador desconegut, s'expedeix aquest edicte a fi que li valga de notificació de forma deguda.  
  
Castelló de la Plana, 26 de juliol de 2019.- La lletrada de l'Administració de Justícia: María Nieves Pérez Ibáñez.